Johannes Hampel (Pädagoge)
Dr Johannes Hampel (* 24. Augschte 1925 z Troppau; † 4. April 2016 z Augschburg) isch e dytsche Pedagog un Profässer fir Didaktik vu dr Sozialkund an dr Universitet Augschburg gsii.

Lääbe 
Dr Johannes Hampel isch dr Brueder vu dr Maria-Ward-Schweschter Renata Hampel.

Är het z Regensburg, z Minche un z Ellensburg/Washington Gschichte, Filosofy un Bolitikwisseschaft studiert. Anne 1957 het er an dr Ludwig-Maximilians-Universität München bim Fritz Stippel promoviert. 1959 isch er wisseschaftlige Assischtänt an dr PH Augschburg wore. Zäme mit em Franz Seilnacht (Lehrbeufdraite vu dr Pedagogische Hochschuel Minche) het er s Schuelbuech Wir erleben die Geschichte gschribe.

Vu 1972 bis 1985 isch er Schefredakteer vu dr Zytschrift Politische Studien, wu vu dr Hanns-Seidel-Stiftig uusegee wird. Dr Hampel isch iber vyl Johr Landes- un Bundesvorsitzer vu dr Katholische Erziehergmainschaft (KEG) un Vorsitzer vu dr Gsellschaft fir chrischtli-jidischi Zämenarbet z Schwabe.

Syter anne 1988 isch er Vorsitzer vum Augschburger Bukowina-Inschtitut gsii.

Schrifte 
 Das erzieherische Vorbild. Grundlagen, Wesen, Bedeutung. München 1957.
 (Mit em Walter Grulich),  Politische Plakate der Welt. München 1971.
 (Mit em Ambros Schor), Sozialkunde in der Hauptschule. Donauwörth 1980.
 Machtergreifung vor 50 Jahren. Zur Tragik des Widerstandes. München 1983.
 (Mit em Stefan Vogel), Augsburg. Bild einer 2000-jährigen Stadt. Augsburg 1985.
 (Hrsg.) Das Bukowina-Institut in Augsburg. Augsburg 1990.
 Von Troppau bis Czernowitz. Vermächtnisse eines Mitteleuropäers im 20. Jahrhundert. Augsburg 1995.

Literatur 
 Kürschners deutscher Gelehrten-Kalender

Weblink 
 Profilsyte bi dr Sudetedytsche Akademy vu dr Wisseschafte un Chinscht e. V.

Fueßnote 

Pedagog
Hochschuellehrer z Augschburg
Autor vo Sachliteratur
Autobiograf
Dütsche
Maa